મિડ કેપ અને સ્મોલ કેપ શેરોમાં બોટમ નહીં મળે ત્યાં સુધી ટેકનિકલ દૃષ્ટીએ નિફ્ટી એક રેન્જ (૧૦,૫૦૦થી ૧૦,૮૦૦)માં રહેશે. સૌથી નોંધપાત્ર સપોર્ટ ૧૦,૫૦૦ અને ૧૦,૫૨૦ની રેન્જમાં છે. ૯,૯૫૨ના નીચા સ્તરથી તાજેતરની તેજી દરમિયાન આ રેન્જમાં ઘણી ચડઉતાર થઈ હતી. ઓપ્શન ડેટા સંકેત આપે છે કે વ્યાપક રેન્જ ૧૦,૫૦૦ અને ૧૧,૦૦૦ હજુ અકબંધ છે. નિફ્ટીમાં સૌથી વધુ કોલ ઓપન ઇન્ટરેસ્ટ ૧૧,૦૦૦ના સ્ટ્રાઇકે છે અને સૌથી વધુ પુટ ઓપન ઇન્ટરેસ્ટ ૧૦,૫૦૦ના સ્ટ્રાઇક પ્રાઇસે છે.